Tutlayt taqbaylit tettbeddil am nettat am tutlayin-niḍen, abeddel-agi d ayen yettḥazan s waṭas amawal. Amlili i d-yellan ger tutlayt taqbaylit d tutlayin nniḍen ixleq-d amyadef gerasent, d ayen i d-yeglan s ubeddel ama deg tɣessa n tutlayt neɣ deg tseddast ,dɣa sexdamen ama d ireṭṭalen neɣ d awalen imaynuten, tikwal ttɛeddin ɣer usɣel n tenfaliyin n tutlayt tanaṣlit ɣer tutlayt taqbaylit mebla ma yella-d kra ubeddel deg tɣessa-nsent, ayen i wumi neqqar arwas asnilsay iwakken ad d-suqlen ama d awalen iḥerfiyen neɣ uddisen.